ભાજપ સૌથી વધુ 99 બેઠકો સાથે વિજેતા પક્ષ છે અને તે ગુજરાતમાં સરકાર રચશે. તેના માટે આજે બપોરે મુખ્યમંત્રી વિજય રૂપાણીએ રાજયપાલ ઓ.પી.કોહલીને વિધીવત રાજીનામું અપર્ણ કર્યું હતું. તેમજ ઓ.પી. કહોલીએ ગત સાંજે ગાંધીનગર ખાતે 13મી વિધાનસભા ભંગ કર્યાની સત્તાવાર જાહેરાત પણ કરી હતી.ગુજરાતની 14મી વિધાનસભાનું ગઠન થવાની તૈયારી છે. સરકારના ચૂંટાયેલા ઉમેદવારોની યાદી પ્રસિદ્ધ કરવામાં આવી છે અને હવે કાર્યકારી અધ્યક્ષ ચૂંટાયેલા સભ્યોને ધારાસભ્યના શપથ લેવડાવશે. નવી સરકારના ગઠન માટે રાજ્યપાલને સત્તાવાર દરખાસ્ત મોકલવામાં આવશે. ભાજપ સૌથી મોટો પક્ષ હોવાથી રાજ્યપાલ ઓ.પી.કોહલી ભાજપને સરકાર રચવાનું આમંત્રણ આપી શકે છે.